钦定古今图书集成/历象汇编/岁功典/第091卷 > 《唐书》 > 礼乐志
## 钦定古今图书集成/历象汇编/岁功典/第091卷 > 《唐书》 > 礼乐志

“季冬之月，正齿位，则县令为主人。乡之老人年六十
以上有德望者一人为宾，次一人为介，又其次为三
宾，又其次为众宾。年六十者三豆，七十者四豆，八十
者五豆，九十者及主人皆六豆。”宾主燕饮，则司正北
面请宾坐，宾主各就席立。司正适篚，跪取觯，兴，实之，
进立于楹间，北面，乃扬觯，而戒之以忠孝之本。宾主
以下皆再拜。司正跪奠觯，再拜，跪取觯饮，卒觯，兴，宾
主以下皆坐。司正适篚，跪奠觯，兴，降复位。乃行无算
爵。其大抵皆如《乡饮酒》礼。